Z A P I S N I K

sa 22. sjednice Općinskog vijeća Općine Čepin održane 11. ožujka 2020. godine u prostorijama Općine Čepin, K. Zvonimira 105.

Sjednicu je u 19,00 sati otvorio predsjednik Općinskog vijeća Robert Periša, utvrdivši da je sjednici nazočno 16 članova Vijeća od izabranih 17 te da Vijeće može pravovaljano odlučivati.

NAZOČNI ČLANOVI VIJEĆA:

1. Robert Periša
2. Ksenija Rajtek
3. Boris Marks
4. Miroslav Jerković
5. Valentin Pavleković
6. Velimir Džambić
7. Zoran Horvat
8. Anamarija Paulić
9. Josip Đimber
10. Josip Skočibušić
11. Melani Starčević
12. Hrvoje Hefer
13. Marko Brekalo
14. Marija Čačić
15. Mario Žanko
16. Dražen Arnold

SJEDNICI NIJE NAZOČNA:

1. Tanja Paun

Sjednici su također nazočni: općinski načelnik Dražen Tonkovac, v.d. pročelnice Marica Beraković i Monika Tovarović, voditeljica Dječjeg vrtića „Zvončić“.

Predsjednik vijeća upoznao je nazočne s predloženim dnevnim redom.

Pročelnik K. Crnković predlaže izmjenu točke 3. U predloženom dnevnom redu ona glasi: Donošenje Odluke o osnivanju Dječjeg vrtića „Zvončić“, predlaže izmjenu u: Donošenje Odluke o osnivanju Dječjeg vrtića Zvončić Čepin.

Općinsko vijeće Općine Čepin jednoglasno je usvojilo predloženi dnevni red, s predloženom izmjenom, kako sijedi:

**D N E V N I R E D**

1. Usvajanje zapisnika sa 21. sjednice Općinskog vijeća Općine Čepin
2. Donošenje Statutarne odluke o izmjenama i dopunama Statuta Općine Čepin
3. Donošenje Odluke o osnivanju Dječjeg vrtića Zvončić Čepin
4. Donošenje Odluke o načinu upravljanja i korištenja sportskih građevina u vlasništvu Općine Čepin
5. Donošenje Odluke o raspoređivanju sredstava za financiranje političkih stranaka i nezavisnih vijećnika iz Proračuna Općine Čepin za 2020. godinu
6. Donošenje Odluke o isplati razlike sredstava za financiranje političkih stranaka i nezavisnih vijećnika za 2019. godinu
7. Donošenje Odluke o kupnji nekretnine radi izgradnje prometnice
8. Donošenje Odluke o izmjeni i dopuni Odluke o izradi Strategije razvoja općine Čepin
9. Donošenje Odluke o kriterijima, mjerilima i načinu financiranja Javne vatrogasne postrojbe Čepin u 2020. godini
10. Donošenje Provedbenog plana unaprjeđenja zaštite od požara za područje Općine Čepin za 2020. godinu
11. Donošenje Pravilnika o izmjenama i dopunama Pravilnika o korištenju automobila i mobitela za potrebe Općine Čepin
12. Razno

TOČKA 1. USVAJANJE ZAPISNIKA SA 21. SJEDNICE OPĆINSKOG VIJEĆA OPĆINE ČEPIN

Predsjednik Vijeća napominje da su vijećnici uz poziv za sjednicu primili zapisnik sa 21. sjednice Općinskog vijeća Općine Čepin.

Predsjednik otvara raspravu.

Kako se nitko nije javio za riječ predsjednik Vijeća zaključuje raspravu i stavlja na glasovanje prijedlog Zapisnika.

Općinsko vijeće Općine Čepin sa 10 glasova za, 1 glasom protiv i 5 suzdržanih glasova usvojilo je zapisnik sa svoje 19. sjednice.

TOČKA 2. DONOŠENJE STATUTARNE ODLUKE O IZMJENAMA I DOPUNAMA STATUTA OPĆINE ČEPIN

S ovom točkom dnevnog reda nazočne je upoznao pročelnik K. Crnković rekavši kako se radi o tehničkoj izmjeni odnosno usuglašavanju s izmjenama Zakona o lokalnoj i regionalnoj samoupravi.

Predsjednik Vijeća otvara raspravu.

Kako se nitko nije javio za riječ predsjednik Vijeća zaključuje raspravu i stavlja na glasovanje prijedlog Statutarne odluke o izmjenama i dopunama Statuta Općine Čepin.

Vijećnik V. Džambić napustio je vijećnicu.

Općinsko vijeće Općine Čepin jednoglasno je donijelo

Statutarnu Odluku

 o izmjenama i dopunama Statuta Općine Čepin

 (Statutarna Odluka je sastavni dio ovog zapisnika)

TOČKA 3. DONOŠENJE ODLUKE O OSNIVANJU DJEČJEG VRTIĆA ZVONČIĆ ČEPIN

Pročelnik K. Crnković ukazao je na dvije potrebne izmjene prijedloga Odluke. U čl. 15. zadnji stavak treba glasiti: didaktičku opremu osiguravaju osnivač i dječji vrtić iz vlastitih sredstava. U čl. 16. u stavku 1. podstavak 2. treba glasiti: podnositi Osnivaču izvješće o radu i poslovanju, najmanje jedanput godišnje.

S ovom točkom dnevnog reda nazočne je upoznao općinski načelnik rekavši kako je došao trenutak da Općina Čepin osnuje vlastiti Centar za predškolski odgoj. Općina je tražila povrat vrtića u vlasništvo Općine Čepin (temeljem zajedničkog vlasništva prije 1991. godine) ali u tome nije uspjela. Grad Osijek donio je odluku o prodaji Dječjeg vrtića Zvončić Općini Čepin.

Plan je osnovati ustanovu do kraja godine. Za v.d. ravnateljice imenuje se gđa. Monika Tovarović, trenutna voditeljica vrtića.

Predsjednik Vijeća otvara raspravu.

Vijećnica M. Čačić zatražila je više informacija u odnosu na djelatnike i kompletnu prateću službu u vrtiću (prehrana, popratno osoblje). Na koji način će se isto financirati i koliko će to koštati Općinu Čepin te kolika će biti cijena po djetetu za roditelje.

Odgovor je dao općinski načelnik.

Prisustvovanju sjednici vratio se V. Džambić.

Vijećnik H. Hefer iznio je stav Hrvatske demokratske zajednice Općine Čepin koja je protiv trenutnog osnivanja Dječjeg vrtića Zvončić zato što u materijalima nisu dobili detaljnu financijsku analizu stvarnih troškova. Po njihovim grubim procjenama ukupni troškovi iznosit će oko 7,5 milijuna kuna. Smatra da je Općina trebala izdvojiti još sredstava i vrtić zadržati pri Dječjim vrtićima Osijek, zbog iskustva i standarda koji ima ta ustanova. Stav Hrvatske demokratske zajednice je da se pričeka, odgodi do slijedeće sjednice Vijeća, da se napravi detaljna financijska analiza te ako ona pokaže opravdanost osnivanja ovakve ustanove, HDZ će dati svoju podršku.

Vijećnik M. Žanko postavio je pitanje koliko će koštati otkup vrtića te da li se vrtić mogao sudski vratiti.

Odgovor je dao općinski načelnik.

Vijećnica M. Čačić smatra da je donošenje odluke ishitreno jer ne postoje svi parametri za donošenje iste. Također je istakla kvalitetu djelatnica vrtića.

Vijećnik D. Arnold postavio je slijedeća pitanja: što Čepin dobiva osnivanjem ove usluge u smislu poboljšanja usluge krajnjim korisnicima i je li to adekvatno uloženim sredstvima, zašto je došlo do ove situacije, gdje će biti smještana nova administracija, koliko će se novih ljudi zaposliti, gdje će biti smješteni, nije li bilo isplativije graditi novu zgradu uz pomoć sredstava EU, zadovoljava li postojeća zgrada nove standarde i koji joj kapacitet djece pripada po novim pedagoškim standardima.

Vijećnik J. Skočibušić pitao je zašto vrtići iz Vladislavaca i Vuke ostaju u sastavu Dječjeg vrtića Osijek.

Odgovore je dao općinski načelnik.

Vijećnik H. Hefer zatražio je pismeni odgovor na pitanja: što će biti ako nema adekvatnih kadrova te da li je napravljena financijska konstrukcija za dječji vrtić.

U raspravi su sudjelovali: H. Hefer, M. Čačić, J. Skočibušić, D. Arnold, M. Brekalo.

Vijećnik H. Hefer, u ime Hrvatske demokratske zajednice, zamolio je da se donošenje odluke odgodi dok se ne pripreme materijali.

Predsjednik Vijeća zaključuje raspravu i stavlja na glasovanje prijedlog Odluke o osnivanju Dječjeg vrtića Zvončić Čepin.

Općinsko vijeće Općine Čepin sa 10 glasova za, 3 glasa protiv i 3 suzdržana glasa donijelo je

ODLUKU

o osnivanju Dječjeg vrtića Zvončić Čepin

(Odluka je sastavni dio ovog zapisnika)

Vijećnik D. Arnold dao je napomenu kako su vijećnik Žanko i on isključivo protiv zato što nije adekvatno pripremljena točka s točnim financijskim izračunima.

Vijećnik H. Hefer također ističe da je protiv jer nisu dobili financijsku projekciju učinaka osnivanja ovakve ustanove.

TOČKA 4. DONOŠENJE ODLUKE O NAČINU UPRAVLJANJA I KORIŠTENJA SPORTSKIH GRAĐEVINA U VLASNIŠTVU OPĆINE ČEPIN

S ovom točkom dnevnog reda nazočne je upoznao pročelnik K. Crnković rekavši kako je 2019. godine Državni ured za reviziju na razini RH provodio reviziju učinkovitosti upravljanja i korištenja sportskim građevinama koje su u vlasništvu jedinica lokalne samouprave. Zakon o sportu je omogućio da se sve građevine mogu dati sportskim klubovima na upravljanje bez naknade. Naveo je pet nogometnih klubova na području općine Čepin koja koriste sportske građevine: NK Čepin, NK Tomislav Livana, NK Gibarac 95, NK Klas Čepin i NK BSK Beketinci s kojima nakon donošenje ove odluke treba sklopiti ugovore.

Predsjednik Vijeća otvara raspravu.

Vijećnik M. Brekalo postavio je pitanje što Općina dobiva s tim.

Odgovor je dao pročelnik K. Crnković.

Predsjednik Vijeća zaključuje raspravu i stavlja na glasovanje prijedlog Odluke o načinu upravljanja i korištenja sportskih građevina u vlasništvu Općine Čepin.

Općinsko vijeće Općine Čepin jednoglasno je donijelo

ODLUKU

o načinu upravljanja i korištenja sportskih građevina u vlasništvu Općine Čepin

(Odluka je sastavni dio zapisnika)

TOČKA 5. DONOŠENJE ODLUKE O RASPOREĐIVANJU SREDSTAVA ZA FINANCIRANJE POLITIČKIH STRANAKA I NEZAVISNIH VIJEĆNIKA IZ PRORAČUNA OPĆINE ČEPIN ZA 2020. GODINU

S ovom točkom dnevnog reda nazočne je upoznao pročelnik K. Crnković rekavši kako je ovu odluku potrebno donijeti zbog usklađivanja s izmjenama Zakona o financiranju političke aktivnosti, izborne promidžbe i referenduma.

Vijećnica M. Starčević napustila je vijećnicu.

Predsjednik Vijeća otvara raspravu.

Kako se nitko nije javio za riječ predsjednik Vijeća zaključuje raspravu i stavlja na glasovanje prijedlog Odluke o raspoređivanju sredstava za financiranje političkih stranaka i nezavisnih vijećnika iz Proračuna Općine Čepin za 2020. godinu.

Općinsko vijeće Općine Čepin jednoglasno je donijelo

ODLUKU

raspoređivanju sredstava za financiranje političkih stranaka i nezavisnih vijećnika iz Proračuna Općine Čepin za 2020. godinu.

(Odluka je sastavni dio zapisnika)

TOČKA 6. DONOŠENJE ODLUKE O ISPLATI RAZLIKE SREDSTAVA ZA FINANCIRANJE POLITIČKIH STRANAKA I NEZAVISNIH VIJEĆNIKA ZA 2019. GODINU

S ovom točkom dnevnog reda nazočne je upoznao pročelnik K. Crnković rekavši kako je nastala razlika neisplaćenih sredstava zbog izmjena Zakona o financiranju političke aktivnosti izborne promidžbe i referenduma te je potrebno ista isplatiti.

Predsjednik Vijeća otvara raspravu.

Vijećnica Melani Starčević vratila se prisustvovanju sjednice.

Kako se nitko nije javio za riječ predsjednik Vijeća zaključuje raspravu i stavlja na glasovanje prijedlog Odluke o isplati razlike sredstava za financiranje političkih stranaka i nezavisnih vijećnika za 2019. godinu.

Općinsko vijeće Općine Čepin jednoglasno je donijelo

ODLUKU

isplati razlike sredstava za financiranje političkih stranaka i nezavisnih vijećnika

 za 2019. godinu

(Odluka je sastavni dio zapisnika)

Predsjednik Vijeća odredio je pauzu u trajanju od 10 minuta.

TOČKA 7. DONOŠENJE ODLUKE O KUPNJI NEKRETNINE RADI IZGRADNJE PROMETNICE

S ovom točkom dnevnog reda nazočne je upoznao općinski načelnik rekavši kako se radi o nekretnini u Ulici bana Josipa Jelačića, vl. Bosiljka Majdandžića, na kojoj je prostornim planom predviđena prometnica. Vlasnik nekretnine uputio je pismo namjere za prodaju nekretnine te je izrađen procjembeni elaborat kojom je vrijednost nekretnine procijenjena na 229.000,00 kn.

Predsjednik Vijeća otvara raspravu.

U raspravi su sudjelovali: J. Skočibušić, D. Arnold i općinski načelnik.

Predsjednik Vijeća zaključuje raspravu i stavlja na glasovanje prijedlog odluke o kupnji nekretnine radi izgradnje prometnice.

Općinsko vijeće Općine Čepin sa 10 glasova za, 2 glasa protiv i 4 suzdržana glasa donijelo je

ODLUKU

o kupnji nekretnine radi izgradnje prometnice

(Odluka je sastavni dio zapisnika)

TOČKA 8. DONOŠENJE ODLUKE O IZMJENI I DOPUNI ODLUKE O IZRADI STRATEGIJE RAZVOJA OPĆINE ČEPIN

S ovom točkom dnevnog reda nazočne je upoznao općinski načelnik rekavši kako se strategija izrađuje za razdoblje do 2025. godine.

Predsjednik Vijeća otvara raspravu.

U raspravi su sudjelovali, J. Skočibušić, M. Brekalo, općinski načelnik.

Predsjednik Vijeća zaključuje raspravu i stavlja na glasovanje prijedlog odluke o izmjeni i dopuni odluke o izradi strategije razvoja Općine Čepin.

Općinsko vijeće Općine Čepin jednoglasno je donijelo

ODLUKU

o izmjeni i dopuni odluke o izradi strategije razvoja Općine Čepin

(Odluka je sastavni dio zapisnika)

TOČKA 9. DONOŠENJE ODLUKE O KRITERIJIMA, MJERILIMA I NAČINU FINANCIRANJA JAVNE VATROGASNE POSTROJBE ČEPIN U 2020. GODINI

S ovom točkom dnevnog reda nazočne je upoznao pročelnik K. Crnković rekavši kako se radi o decentraliziranim sredstvima koja su već izglasana u proračunu.

Predsjednik Vijeća otvara raspravu.

Kako se nitko nije javio za riječ predsjednik Vijeća zaključuje raspravu i stavlja na glasovanje prijedlog Odluke o kriterijima, mjerilima i načinu financiranja Javne vatrogasne postrojbe Čepin u 2020. godini.

Općinsko vijeće Općine Čepin sa 10 glasova za i 6 suzdržanih glasova donijelo je

ODLUKU

o kriterijima, mjerilima i načinu financiranja

Javne vatrogasne postrojbe Čepin u 2020. godini

TOČKA 10. DONOŠENJE PROVEDBENOG PLANA UNAPRJEĐENJA ZAŠTITE OD POŽARA ZA PODRUČJE OPĆINE ČEPIN ZA 2020. GODINU

S ovom točkom dnevnog reda nazočne je upoznao pročelnik K. Crnković.

Predsjednik Vijeća otvara raspravu.

Kako se nitko nije javio za riječ predsjednik Vijeća zaključuje raspravu i stavlja na glasovanje prijedlog plana unaprjeđenja zaštite od požara za područje Općine Čepin za 2020. godinu

Općinsko vijeće Općine Čepin jednoglasno je donijelo

PROVEDBENI PLAN

unaprjeđenja zaštite od požara za područje Općine Čepin za 2020. godinu

(Provedbeni plan sastavni je dio zapisnika)

TOČKA 11. DONOŠENJE PRAVILNIKA O IZMJENAMA I DOPUNAMA PRAVILNIKA O KORIŠTENJU AUTOMOBILA I MOBITELA ZA POTREBE OPĆINE ČEPIN

S ovom točkom nazočne je upoznala v.d. pročelnice M. Beraković rekavši kako se osim izmjena i dopuna koje su vijećnici dobili u materijalima mijenja s i članak 7. Pravilnika koji sada glasi: Općinski načelnik, zamjenici općinskog načelnika i predsjednik Općinskog vijeća ostvaruju pravo na neograničeno korištenje mobitela u sklopu ugovorene opcije iz članka 6. ovog Pravilnika.

Vijećnik J. Skočibušić smatra da bi trebalo nadodati u pravilniku da službeni automobil načelnik i zamjenici načelnika koriste isključivo u službene svrhe.

U raspravi su sudjelovali: M. Brekalo, H. Hefer, D. Arnold i K. Crnković.

Predsjednik Vijeća zaključuje raspravu i stavlja na glasovanje prijedlog Pravilnika o izmjenama i dopunama pravilnika o korištenju automobila i mobitela za potrebe Općine Čepin.

Općinsko vijeće Općine Čepin sa 10 glasova za, 4 glasa protiv i 2 suzdržana glasa donijelo je

PRAVILNIK

o izmjenama i dopunama Pravilnika o korištenju automobila i mobitela

za potrebe Općine Čepin

(Pravilnik je sastavni dio zapisnika)

TOČKA 12. RAZNO

Vijećnik J. Skočibušić pitao je vezano uz urbanu aglomeraciju, hoće li ista nastaviti raditi i hoćemo li dobiti sredstva za biciklističke staze. Također ga zanima što je s projektom Šokci, hoće li biti isplaćena sredstva za isti.

Zanima ga i kada će biti otvoreno reciklažno dvorište te zbog čega nije do sada otvoreno.

Odgovore je dao općinski načelnik.

Moli pismeni odgovor kolika je ukupna plaća voditelja projekta Šokci.

Vijećnik D. Arnold postavio je pitanje općinskom načelniku hoće li uputiti zahtjev DVD-u i JVP-u za orezivanje platana, umjesto da izdvajamo u proračunu općine više od 200.000,00 kn.

Odgovor je dao općinski načelnik.

Vijećnik M. Brekalo ističe kako nije dobio odgovore na pitanja s 20. sjednice općinskog vijeća.

Sjednica je zaključena u 21,15 sati.

ZAPISNIČAR:

Lidija Tolj

KLASA: 021-05/20-01/1 PREDSJEDNIK

URROJ: 2158/05-20-1 OPĆINSKOG VIJEĆA

Čepin, 11. ožujka 2020. Robert Periša, dipl.oec.